Document ID: /roh_data/filtered/swiss_laws_in_ROHinterleaved.jsonl.gz/23781

This text was translated from EN into Rumantsch Grischun.

The compulsory measures court decides immediately, but at the latest within 48 hours of receipt of the application. It shall give immediate notice of its decision to the public prosecutor, the accused and his or her defence lawyer orally, or, if they are absent, in writing. It shall then provide them with a brief written statement of the grounds. If it orders the accused to be remanded, it shall inform the accused that he or she may file an application for release from remand at any time. In its decision it may:a. stipulate a maximum term for remand;b. instruct the public prosecutor to carry out specific investigative activities;c. order alternative measures to remand. If it decides not to order the accused to be remanded, the accused shall be released immediately.

La dretgira da mesiras repressivas decida immediatamain, il pli tard però entaifer 48 uras dapi l’entrada da la pretensiun. Ella communitgescha immediatamain sia decisiun a la procura publica, a la persuna inculpada ed a sia defensiun a bucca u, en cas ch’els èn absents, en scrit. Alura las trametta ella ina curta motivaziun en scrit. Sch’ella ordinescha in arrest d’inquisiziun, renda ella attenta la persuna inculpada ch’ella possia far da tut temp ina dumonda da vegnir relaschada or da l’arrest. En sia decisiun po ella:a. fixar la durada maximala da l’arrest d’inquisiziun;b. incumbensar la procura publica d’exequir tscherts acts d’inquisiziun;c. ordinar mesiras da cumpensaziun empè da l’arrest d’inquisiziun. Sch’ella n’ordinescha betg l’arrest d’inquisiziun, vegn la persuna inculpada immediatamain laschada libra.